अरे, ये बाइक है या छोटा हाथी
तिलकपथ पर पुलिस और यातायात विभाग की चालानी कार्रवाई
भास्कर संवाददाता | खरगोन
इस गाड़ी को रोको... देखे तो आखिर है कौन-सा वाहन। दोपहिया वाहन पर पिकअप की तरह सामान लादकर ले जा रहे हों। ये बाइक है या छोटा हाथी। ठहाकों के साथ यह शब्द पुलिस जवानों की जुबान पर आ गए। गुरुवार को पुलिस और यातायात विभाग ने तिलकपथ पर चालान बनाए। इस दौरान दोपहर करीब 1.20 पर मोहन टॉकीज क्षेत्र से आजाद नगर के हमजा पिता मुस्लिम बाइक क्रमांक (एमपी10एमई-0136) पर बच्चों के खाने के सामान वाले कई झोले लादकर ले जा रहा था। इसे पुलिस जवानों ने रोका। एसडीओपी आरबी दीक्षित ने टोका। ऐसी ही गाड़ी के कारण एक एसडीओपी को अपनी जान गंवाना पड़ी। आपकी गाड़ी के कारण लोगों को चलने में कितनी दिक्कत होती है। समझाइश के बाद पुलिस ने हमजा का चालान बनाकर छोड़ा। इस दौरान टीआई ब्रजेश मालवीय, यातायात टीआई आनंद चौहान सहित अन्य पुलिस जवान थे।
दो पहिया वाहन चालक से चर्चा करते पुलिस जवान।
hin_Deva hin_Deva mag_Deva hin_Deva hin_Deva